CELEX: 32019D0227(01)
Language: sl
Date: 2019-02-22 00:00:00
Title: Izvedbeni sklep Komisije z dne 22. februarja 2019 o objavi vloge za spremembo specifikacije proizvoda za ime v vinskem sektorju iz člena 105 Uredbe (EU) št. 1308/2013 Evropskega parlamenta in Sveta v Uradnem listu Evropske unije (Dehesa del Carrizal (ZOP))

27.2.2019   
               
               
                  SL
               
               
                  Uradni list Evropske unije
               
               
                  C 74/3
               
            
         IZVEDBENI SKLEP KOMISIJE
         z dne 22. februarja 2019
         o objavi vloge za spremembo specifikacije proizvoda za ime v vinskem sektorju iz člena 105 Uredbe (EU) št. 1308/2013 Evropskega parlamenta in Sveta v Uradnem listu Evropske unije
         
         (Dehesa del Carrizal (ZOP))
         (2019/C 74/03)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 97(3) Uredbe,
         ob upoštevanju naslednjega:
         
                     (1)
                  
                  
                     Španija je v skladu s členom 105 Uredbe (EU) št. 1308/2013 vložila vlogo za spremembo specifikacije proizvoda za ime „Dehesa del Carrizal“.
                  
               
                     (2)
                  
                  
                     Komisija je vlogo preučila in ugotovila, da so pogoji iz členov 93 do 96, člena 97(1) ter členov 100, 101 in 102 Uredbe (EU) št. 1308/2013 izpolnjeni.
                  
               
                     (3)
                  
                  
                     Da se omogoči predložitev izjav o ugovoru v skladu s členom 98 Uredbe (EU) št. 1308/2013, bi bilo vlogo za spremembo specifikacije proizvoda za ime „Dehesa del Carrizal“ treba objaviti v Uradnem listu Evropske unije –
                  
               SKLENILA:
         
            Edini člen
            Vloga za spremembo specifikacije proizvoda za ime „Dehesa del Carrizal“ (ZOP) v skladu s členom 105 Uredbe (EU) št. 1308/2013 je v Prilogi k temu sklepu.
            V skladu s členom 98 Uredbe (EU) št. 1308/2013 je objava tega sklepa podlaga za uveljavljanje pravice do ugovora zoper spremembo specifikacije proizvoda iz prvega odstavka tega člena v dveh mesecih od dneva njegove objave v Uradnem listu Evropske unije.
         
         
            V Bruslju, 22. februarja 2019
            
               
                  Za Komisijo
               
               Phil HOGAN
               
                  Član Komisije
               
            
         
         
            (1)  UL L 347, 20.12.2013, str. 671.
      
      
         
            PRILOGA
            
               „DEHESA DEL CARRIZAL“
            
            
               PDO-ES-A0054-AM02
            
            
               Datum vloge: 27. junij 2014
            
            VLOGA ZA SPREMEMBO SPECIFIKACIJE PROIZVODA
            1.   Predpisi, ki se uporabljajo za spremembo
            
            Člen 105 Uredbe (EU) št. 1308/2013 – sprememba, ki ni manjša
            2.   Opis spremembe in razlogi zanjo
            
            2.1   Črtanje največjega dejanskega deleža alkohola
            
            Največji delež alkohola v vinih, tj. 15 vol. %, je bil črtan, saj sedanja raven omejuje možnost za vina starejših letnikov in ne izkorišča možnosti razpoložljivih sort in tal.
            Pod točko 2.1 ANALITSKE LASTNOSTI VIN bi se moralo besedilo v specifikaciji proizvoda namesto „Delež dejanskega alkohola (v vol. %) 12 ≤ vol. % ≤ 15“ glasiti „≥ 12 vol. %“. Enotni dokument ni bil spremenjen.
            2.2   Vključitev nove sorte
            
            Sorta petit verdot je bila uvedena zaradi sposobnosti prilagajanja značilnostim območja proizvodnje ter zaradi značilnosti grozdja pri doseganju kakovosti in značilnosti edinstvenih vin „Dehesa del Carrizal“. To pomeni, da se lahko iz te sorte proizvajajo sortna vina in da se lahko sorta petit verdot uporabi pri zvrstnih vinih.
            Pod točko 2.2 specifikacije proizvoda o značilnostih, ki jih je treba določiti z organoleptično analizo, je bila dodana točka 2.2.3 o sorti tinto petit verdot in organoleptičnih lastnostih vin, proizvedenih iz nje, pod točkama 2.2.4 in 2.2.5 pa je bila sorta petit verdot vključena v njihovo zvrščanje. Vključena je bila tudi pod točko 3.1 o sortnih vinih.
            Sorta petit verdot je bila vključena tudi pod točko 6 „Sorte vinske trte“.
            Vključena je bila kot sekundarna sorta. Zato to ne vpliva na enotni dokument.
            2.3   Vključitev sorte tempranillo v vse zvrsti
            
            Sorta tempranillo je bila vključena v vse možne zvrsti iz dovoljenih sort, da bi se povečale možnosti zvrščanja ob posebnostih, ki jih prinaša vsaka sorte, ne da bi se spremenile analitske in organoleptične lastnosti, ki so za ta vina opredeljene v specifikaciji.
            Pod točko 2.2 specifikacije proizvoda o značilnostih, ki jih je treba določiti z organoleptično analizo, točka 2.2.4 vključuje sorto tempranillo. Enotni dokument ni bil spremenjen.
            2.4   Najkrajši čas staranja
            
            Najdaljši čas staranja je bil črtan, ker se je prostornina sodov spremenila in je treba podaljšati najdaljši čas staranja. Zato je omejitev določena le za najkrajši čas staranja, saj se staranje nadzoruje s pokušanjem.
            V specifikaciji proizvoda so bile spremenjene naslednje točke: 2.2.4, 2.2.5, 3.1 in 3.2. Enotni dokument ni bil spremenjen.
            2.5   Zvišanje temperature pri alkoholnem vrenju
            
            Temperaturni razpon za alkoholno vrenje je bil črtan in določena je bila najvišja temperatura. To omogoča, da se alkoholno vrenje začne pri nižji temperaturi, kar pomeni, da se začne počasneje in se s tem zaščitijo primarne arome vin.
            V točki 3.1 specifikacije proizvoda bi se besedilo o alkoholnem vrenju pri temperaturi „od 22 °C do 30 °C“ moralo glasiti „do 35 °C“.
            V enotnem dokumentu je bila spremenjena točka 2.5.1 „Posebni enološki postopki“.
            2.6   Najkrajši čas maceracije
            
            Razpon dni za maceracijo je bil črtan in določeno je bilo najmanjše število dni za razvoj primarnejših arom v nekaterih serijah ter doseganje organoleptične kompleksnosti končnega proizvoda.
            V točki 3.1 specifikacije proizvoda bi se besedilo „od 10 do 30 dni“, ki se nanaša na maceracijo v cisternah, moralo glasiti „najmanj sedemdnevna maceracija“.
            V enotnem dokumentu je bila spremenjena točka 2.5.1 „Posebni enološki postopki“.
            2.7   Povečanje izkoristka stiskanja
            
            Zahteva se povečanje izkoristka stiskanja za vsa vina s 60–70 litrov na 100 kg pridelka na 75 litrov na 100 kg pridelka, saj se je prej upoštevalo samo ročno trganje, pri mehanskem trganju pa se izkoristek poveča za 4–6 %, ker se v takem primeru za proizvodnjo vina uporabijo samo grozdne jagode brez pecljev.
            V točki 3.1 specifikacije proizvoda bi se besedilo namesto „60–70 litrov na 100 kg pridelka“ moralo glasiti „75 litrov na 100 kg pridelka“.
            V enotnem dokumentu je bila spremenjena točka 2.5.1 „Posebni enološki postopki“.
            2.8   Zvišanje temperature jabolčno-mlečnokislinskega vrenja
            
            Temperaturni razpon za jabolčno-mlečnokislinsko vrenje je bil črtan in določena je bila najvišja temperatura. To omogoča, da se jabolčno-mlečnokislinsko vrenje začne pri nižji temperaturi, kar pomeni, da se začne počasneje, kar daje večjo organoleptično kompleksnost končnega proizvoda.
            V točki 3.1 specifikacije proizvoda bi se besedilo o jabolčno-mlečnokislinskem vrenju pri temperaturi „od 20 °C do 22 °C“ moralo glasiti „do 25 °C“.
            V enotnem dokumentu je bila spremenjena točka 2.5.1 „Posebni enološki postopki“.
            2.9   Najkrajši čas jabolčno-mlečnokislinskega vrenja
            
            Razpon dni za jabolčno-mlečnokislinsko vrenje je bil črtan in določeno je bilo najmanjše število dni, saj imajo nekatere serije na začetku jabolčno-mlečnokislinskega vrenja nižje ravni jabolčne kisline, zato se lahko proces pri njih konča prej.
            V točki 3.1 specifikacije proizvoda bi se besedilo „od 10 do 30 dni“, ki se nanaša na maceracijo v cisternah, moralo glasiti „najmanj sedem dni“.
            V enotnem dokumentu je bila spremenjena točka 2.5.1 „Posebni enološki postopki“.
            2.10   Prostornina sodov in kadi
            
            Prostornina hrastovih sodov in lesenih kadi v litrih je bila črtana, saj uporaba sodov in kadi z različnimi prostorninami omogoča prilagajanje časa staranja za različne sorte vinske trte, odvisno od njihovih značilnosti.
            V točki 3.1 specifikacije proizvoda bi se besedilo „Staranje v 225- do 300-litrskih hrastovih sodih, starih največ pet let, od 12 do 24 mesecev, in 4 000-litrskih lesenih kadeh, pri čemer se staranja nadzoruje s pokušanjem“ moralo glasiti „Staranje najmanj 12 mesecev v francoskih in/ali ameriških in/ali evropskih hrastovih sodih in/ali lesenih kadeh, pri čemer se staranje nadzoruje s pokušanjem“.
            V točki 3.2 specifikacije proizvoda bi se besedilo „Staranje traja skupaj od 12 do 24 mesecev ter poteka v 225- do 300-litrskih francoskih hrastovih sodih in 4 000-litrskih lesenih kadeh. Sodi, ki se uporabljajo, v prvih nekaj mesecih ne smejo biti starejši od 2–3 let, nato pa je treba uporabiti nove ali enoletne sode. Čas staranja se nadzoruje s pokušanjem.“ moralo glasiti „Proizvedeta se dve vrsti vina, odvisno od skupnega časa staranja, ki je lahko od najmanj 3 mesece za vino iz točke 2.2.4 te specifikacije do najmanj 12 mesecev za vino iz točke 2.2.5 te specifikacije. Staranje v francoskih in/ali ameriških in/ali evropskih hrastovih sodih in/ali lesenih kadeh, pri čemer se čas staranja nadzoruje s pokušanjem.“
            V enotnem dokumentu je bila spremenjena točka 2.5.1 „Posebni enološki postopki“.
            2.11   Spremembe proizvodnje belega vina chardonnay
            
            Najvišja temperatura za hladno maceracijo je bila omejena za doseganje večje kompleksnosti arom, da bi bile primarne arome bolje izražene. Največji delež mošta, ki vre na drožeh, in zahtevani čas vrenja v sodih sta bila črtana, da bi mošt v hrastovih sodih vrel v večjih količinah in dlje časa ter bi se tako razvilo več terciarnih arom. Podaljšan je bil tudi čas vrenja, da bi se razvile močnejše sekundarne arome. Tako nastane kompleksnejše vino, ki zahteva minimalno filtracijo ali pa filtracija sploh ni potrebna.
            Točka 3.3 specifikacije proizvoda in točka 2.5.1 enotnega dokumenta sta bili spremenjeni.
            2.12   Razširitev geografskega območja
            
            Zahteva se povečanje območja za 5,03 hektara, saj to dodatno območje meji na parcele, ki so že zajete v specifikacijo proizvoda. Ker te parcele mejijo na parcele, ki so zdaj zajete v geografsko območje ZOP in jih ločuje le cesta, imajo iste podnebne, krajinske in talne razmere. Prvotno niso bile vključene, ker na njih ni bila zasajena vinska trta.
            V točki 4 specifikacije proizvoda je bilo besedilu „Razmejitev geografskega območja“ dodano besedilo „ter parcele 860a, 860b in 860c poligona 23“, območje pa se je povečalo na „26,2764 hektara“.
            V enotnem dokumentu je bila spremenjena točka 2.6 „Razmejeno območje“.
            2.13   Vključitev novega največjega donosa
            
            Največji donos je bil vključen za novo sorto „petit verdot“, ker je pri dodajanju nove sorte treba vključiti največji donos zanjo.
            V specifikaciji proizvoda je bilo pod točko 5 „Največji donos“ dodano naslednje besedilo: „– petit verdot: 84 hl/ha in 12 000 kg/ha.“
            V enotnem dokumentu je bila spremenjena točka 2.5.2 „Največji donos“.
            2.14   Posodobitev seznama pooblaščenih organov za potrjevanje za specifikacijo proizvoda „Dehesa del Carrizal“
            
            Navedena sta ime in naslov sedanjega pooblaščenega organa za potrjevanje.
            V specifikaciji proizvoda je bil pod točko 9.1 „Nadzorni organ“ dodan naslednji organ za potrjevanje:
            
                        LIEC AGROALIMENTARIA, S.L.
                     
                  
                        Pol. Industrial Calle XV, Parcela R-113
                     
                  
                        13200 Manzanares (Ciudad Real)
                     
                  
                        ESPAÑA
                     
                  Vključena je bila tudi nova povezava, na kateri so navedeni organi za potrjevanje, pooblaščeni za preverjanje specifikacije proizvoda za to ZOP.
            Enotni dokument ni bil spremenjen.
            ENOTNI DOKUMENT
            1.   Ime za registracijo
            
            Dehesa del Carrizal
            2.   Vrsta geografske označbe
            
            ZOP – zaščitena označba porekla
            3.   Kategorije proizvodov vinske trte
            
            
                     
                        1.
                     
                     
                        Vino
                     
                  4.   Opis vina
            
            VINO
            Reče in belo vino
            Sortna in zvrstna rdeča vina, ki imajo barvo temne ali svetle češnje in višnje, odvisno od vina, s srednjo do srednje visoko intenzivnostjo barve. Sadne arome z gozdnimi notami. Okus po kompotu z dolgotrajnim in bogatim pookusom.
            Belo je zelenkasto ali slamnato rumene barve in rahlo sijoče. Aroma eksotičnega sadja in mesa koščičastega sadja. Maslo, smetana, kvas. Suho, mastno, skoraj oljnato. Tanini iz novega lesa. Tropsko sadje, vinske droži in praženo. Močan in svež pookus.
            Splošne analitske lastnosti
            
                        Največji delež skupnega alkohola (v vol. %)
                     
                     
                         
                     
                  
                        Najmanjši delež dejanskega alkohola (v vol. %)
                     
                     
                        12
                     
                  
                        Najnižja vsebnost skupnih kislin
                     
                     
                        4 grame na liter, izraženih kot vinska kislina
                     
                  
                        Najvišja vsebnost hlapnih kislin (v miliekvivalentih na liter)
                     
                     
                        16,7 
                     
                  
                        Najvišja vsebnost skupnega žveplovega dioksida (v miligramih na liter)
                     
                     
                        120
                     
                  Pri omejitvah, ki niso bile določene, je treba upoštevati splošno veljavno zakonodajo.
            5.   Enološki postopki
            
            (a)   Osnovni enološki postopki
            
            Stiskanje ne presega 1,5 kg/cm2, kar omogoča, da se iz pridelka pridobi največ 75 litrov na 100 kg. Rdeča vina: alkoholno vrenje pri temperaturi, ki nikoli ne preseže 35 °C. Jabolčno-mlečnokislinsko vrenje pri temperaturi, ki ne preseže 25 °C, najmanj sedem dni. Staranje v francoskih in/ali ameriških in/ali evropskih hrastovih sodih in lesenih kadeh. Bela vina: hladna maceracija, ki traja 6–12 ur pri temperaturi 16 °C. Vsaj 25 % pridobljenega mošta bi moralo vreti na drožeh v sodih.
            (b)   Največji donosi
            
            Cabernet sauvignon in tempranillo
            10 000 kilogramov grozdja na hektar
            Cabernet sauvignon in tempranillo
            70 hektolitrov na hektar
            Syrah in petit verdot
            12 000 kilogramov grozdja na hektar
            Syrah in petit verdot
            84 hektolitrov na hektar
            Merlot
            8 500 kilogramov grozdja na hektar
            Merlot
            59,5 hektolitra na hektar
            Chardonnay
            9 000 kilogramov grozdja na hektar
            Chardonnay
            63 hektolitrov na hektar
            6.   Razmejeno območje
            
            Območje vključuje naslednje parcele v občini Retuerta del Bullaque (Ciudad Real): parcele 449a, 449ec, 449ea, 449eb, 449ada, 449adb, 449adc in 449eca poligona 9 ter parcele 860a, 860b in 860c poligona 23.
            Površina vinograda je 26,2764 hektara.
            7.   Glavna sorte vinske trte
            
            
                         
                     
                     
                        CHARDONNAY
                     
                  
                         
                     
                     
                        SYRAH
                     
                  
                         
                     
                     
                        CABERNET SAUVIGNON
                     
                  8.   Opis povezave
            
            
                     
                        1.
                     
                     
                        Podrobne informacije o geografskem območju (naravni in človeški dejavniki)
                        Za geografsko območje je značilen obstoj območij s kamnitimi tlemi in ozkimi vodnimi kanali. Leži v kotlini, na severni strani pobočja, zaščitenega s hribom, ki vinogradom v zgodnjih večernih urah daje senco, prečka pa ga potok Carrizal. Ta potok daje vlago in omogoča roso tudi poleti, zaradi česar imajo ta vina za razliko od sredozemskih vin z okoliških območij skoraj atlantski značaj.
                        Nadmorska višina skoraj 800 metrov povzroča velike razlike med dnevno in nočno temperaturo ter počasno zorenje, pri čemer lahko zorenje od obarvanja do trgatve v izrednih letih traja do 60 dni. Razlike v temperaturi v času zorenja so tudi večje kot na okoliških območjih.
                        Za tla je značilna groba tekstura, z območji, na katerih je do 80 % zrnavosti debelejše od 2 mm. Med nastajanjem tal je potok nosil s seboj kremen, ki je bil izredno pomemben, saj je nad spodnjo plastjo glinenih tal ustvaril precej debel sloj z grobo teksturo. Kremenčeva tla so kisla, z vrednostjo pH med 4,7 in 6, kar je veliko manj od vrednosti pH okoliškega območja.
                        Geografsko območje je zaščiteno s sredozemskim, goratim svetom, ki območje ščiti pred vročimi južnimi vetrovi in preprečuje višje temperature. Zanj so značilne rastlinske vrste, kot so črnika, bor, vresje, brškin, rožmarin in timijan.
                     
                  
                     
                        2.
                     
                     
                        Informacije o kakovosti ali značilnostih vina, ki so predvsem ali izključno posledica geografskega okolja
                        Vina, ki se proizvajajo, imajo za razliko od sredozemskih vin z okoliških območij atlantski značaj. Zanje so značilni odsotnost toplih not, arome, ki spominjajo na grmičevje (timijan, rožmarin in resje), ter smolnate in pomirjujoče note (bor in evkaliptus) ali eksotično sadje in meso koščičastega sadja v belih vinih.
                        Vina so sveža in uravnotežena, z dobro vsebnostjo kislin. Rdeča vina, z zrelimi tanini, so blaga in elegantna, medtem ko so bela vina sveža, z višjo vsebnostjo kislin, kot je običajna pri vinih z okoliškega območja.
                        Rdeča in bela vina omogočajo dolgo staranje v steklenici.
                     
                  
                     
                        3.
                     
                     
                        Povezava med značilnostmi geografskega območja in kakovostjo vina
                        Nadmorska višina in lega geografskega območja, ki ščitita pred vročimi, suhimi vetrovi, ter večerna osončenost vinogradov in potočna vlaga ustvarjajo temperaturni razpon, ki omogoča, da tanini dovolj dozorijo. Tako nastanejo vina brez toplih not z opaznim atlantskim značajem. Za rdeča vina je značilen blag okus, z zrelimi tanini ter dolgotrajnim in bogatim pookusom, medtem ko imajo bela vina močan in svež pookus.
                        Groba struktura tal in kremen, ki ga potok nosi s seboj, povečujeta kislost tal, zato so vina sveža in uravnotežena ter imajo višjo vsebnost kislin, kot je značilno za vina z okoliškega območja. To mogoča daljša obdobja staranja v steklenici.
                        Grmičevje z značilnimi rastlinskimi vrstami (brškin, resje, timijan, sivka, rožmarin itd.), ki obkrožajo vinograd, daje aromi vina značilne note grmičevja in pomirjujoče note ali note eksotičnega sadja in mesa koščičastega sadja pri belih vinih.
                     
                  9.   Bistveni dodatni pogoji
            
            —
            
               Povezava na specifikacijo proizvoda
            
            http://pagina.jccm.es/agricul/paginas/comercial-industrial/consejos_new/pliegos/3_PLIEGO_DEHESA_CARRIZAL_20180628.pdf